พอดีดิฉันคลอดลูกมา3อาทิตย์แล้วทีนี้น้ำคราวปลาตอนแรกมันจางจนเป็นสีน้ำตาลและไม่มีเลือดเปื้อนผ้าอนามัยมา2วันแล้วอยู่ๆก็มีเลือดมาแต่ไม่มีกลิ่นเหม็นแต่มีสีแดงสดเหมือนประจำเดือนดิฉันให้นมลูกสลับกับนมผงแต่ส่วนมากให้นมผงมากกว่าอยากทราบว่าเลือดที่ออกมานี่คือประจำเดือนหรือตกเลือดคะแล้วดิฉันมีอาการปวดนิดๆบริเวณแตด(ขออนุญาติใช้ภาษาชาวบ้านนะคะไม่รู้ว่าภาษาทางการคืออะไร)
สวัสดีค่ะ โดยปกติหลังคลอดลูก 3-5 วัน น้ำคาวปลาจะเป็นสีแดงแบบเลือด หลังจากนั้นในช่วง 10 วัน จะค่อยๆ จางลงจนเป็นสีชมพู หรือออกน้ำตาล และกลายเป็นเหลืองใส และหลังจากนั้นก็จะกลายเป็นสีขาวใส และปริมาณจะค่อยๆ ลดลงจนหายไปที่ 3-4 สัปดาห์ แต่บางรายอาจใช้เวลาถึง 6 สัปดาห์ได้ดังนั้น หากน้ำคาวปลาจางลงจนเป็นสีน้ำตาลแล้ว และได้มีเลือดสีแดงสดออกมา ก็ไม่น่าใช่น้ำคาวปลา แต่อาจเป็น- การอักเสบติดเชื้อของมดลูก ซึ่งสาเหตุอาจเกิดจากการรีบมีเพศสัมพันธ์หลังคลอดได้- ผลข้างเคียงจากการใช้ยาฮอร์โมนต่างๆ โดยหากได้ฉีดยาคุมหรือฝังยาคุมหลังคลอด หรือทานยาคุมกำเนิด ก็อาจเป็นสาเหตุได้สำหรับประจำเดือน หากได้ให้นมลูกอยู่ทุกวัน ประจำเดือนก็ไม่น่ามาเร็วภายใน 3 สัปดาห์ แต่หากไม่ได้ให้นมลูก หรือให้ไม่สม่ำเสมอดังที่ทำอยู่ ก็อาจเป็นประจำเดือนได้ โดยหากเลือดออกไม่นานเกิน 1 สัปดาห์ ก็น่าจะเป็นประจำเดือนค่ะแนะนำควรสังเกตอาการไปก่อน หากเลือดที่ออก ออกนานเกิน 1 สัปดาห์ และไม่ได้ใช้ยาฮอร์โมนใดๆ และหรือมีปวดท้องน้อยตามมา แนะนำควรไปพบแพทย์เพื่อหาสาเหตุและรักษาค่ะส่วนอาการที่ปวดบริเวณแตด หากหมายถึงส่วนของคลิตอริส หากปวดไม่มาก ก็ให้สังเกตอาการไปก่อนเช่นกัน หากปวดมาก ก็ควรไปพบแพทย์เพื่อตรวจค่ะ